ကိုယ့်ကိုယ်ကိုယ်ဖျက် ကိုယ်လျှင်ပျက်၊ သံကိုသံဖျက် သံချေးတက်

ကိုယ့်ကိုယ်ကိုယ်ဖျက် ကိုယ်လျှင်ပျက်၊ သံကိုသံဖျက် သံချေးတက် သည် မြန်မာဆိုရိုးစကား ဖြစ်သည်။ သံကို သံဖျက်၊ သံချေးတက် ဟူသော စကားပုံလည်း ရှိသည်။ ကိုယ့်ကိုယ် ကိုယ်ဖျက်၊ သံချေးတက် ဟူ၍လည်း အဆိုရှိသည်။ သံကိုသံဖျက် သံချေးတက် စကားပုံကိုလည်း ရှုပါ။

အဓိပ္ပာယ်

ကိုယ့်ကိုယ်ကိုယ်ဖျက် ကိုယ်လျှင်ပျက်၊ သံကိုသံဖျက် သံချေးတက် ဆိုသည်မှာ သံကို သံချေးကပင် ဖျက်ဆီးတတ်သကဲ့သို့ မိမိကိုယ်ကို မိမိကပင် ဖျက်ဆီးသည်ဟု ဆိုလိုသည်။ ဤဆိုရိုးစကားသည် မိမိ၏ မကောင်းသော အပြုအမူများ၊ အကျင့်စရိုက်များ၊ အတွေးအမြင်များ စသည်တို့သည် မိမိကိုယ်တိုင်ကိုပင် ပြန်လည် ထိခိုက်စေနိုင်ကြောင်းကို ဖော်ညွှန်းသည်။

   သံကိုသံဖျက် သံချေးတက် ဆိုသည်မှာ သံသည် အခြားအရာတစ်ခုခုကြောင့် ပျက်စီးခြင်းမျိုးမဟုတ်ဘဲ သံကိုယ်တိုင်မှ ဖြစ်ပေါ်လာသော သံချေးကပင် သံကို တဖြည်းဖြည်း စားသွားစေပြီး ပျက်စီးစေသည်ဟု ဆိုလိုသည်။
   ကိုယ့်ကိုယ်ကိုယ်ဖျက် ကိုယ်လျှင်ပျက် ဆိုသည်မှာလည်း ထိုနည်းတူစွာပင် လူတစ်ဦးသည် ပြင်ပအကြောင်းအရာများကြောင့်သာ ပျက်စီးသည်မဟုတ်ဘဲ မိမိကိုယ်တိုင်၏ မကောင်းသော အကျင့်အကြံများ၊ အတွေးအခေါ်များကြောင့်လည်း ပျက်စီးနိုင်သည်ဟု ဆိုလိုသည်။ ဥပမာအားဖြင့် မူးယစ်ဆေးဝါးသုံးစွဲခြင်း၊ လောင်းကစားခြင်း၊ ဒေါသကြီးခြင်း စသည့် အပြုအမူများသည် မိမိ၏ ကျန်းမာရေး၊ စိတ်ဓာတ်နှင့် ဘဝကို ပျက်စီးစေနိုင်သည်။

ကိုးကားချက်များ

   ကိုယ့်ကိုယ်ကိုယ်ဖျက်၊ သံချေးတက်ဆိုတာ အရှိသားကပဲ၊ ကျွန်တော်သည်လိုပြောပေမဲ့ သတိတရားရပြီလို့ဆိုရတော့မလား၊ [၁၂၈၄] ဒဂုန်၊ ၄၊ ၃၈။ ၁၁၄။
   ကိုယ့်ကိုယ်ကိုယ်ဖျက်၊ သံချေးတက်ဆိုသကဲ့သို့ သူတို့၏ မလိမ္မာမှုသည် သူတို့အကျိုးယုတ်ဖွယ် သက်သက်သာ ဖြစ်ချေသည်။ [၁၃၂၉] ဗမာ။ ၄၁၄။

ကိုးကား

Category:မြန်မာဆိုရိုးစကားများ